          ROMÂNIA

  Judeţul Bistriţa – Năsăud

  Primăria Comunei Feldru

    Nr. 5037 din 26.05.2026

P R O C E S   V E R B A L

         Încheiat azi 26.05.2026 cu ocazia ședinţei ordinare al consiliului local al Comunei Feldru. 

         La ședinţă participă un număr de 15 consilieri locali în funcție din totalul de 15 consilieri.

Domnul primar arată că, convocarea, a acestei ședințe extraordinară este dată de faptul că: bazinul de apă care alimentează localitatea Feldru este întro- stare avansată de uzură și necesită înlocuirea acestuia iar pentru întocmirea documentației de construire a noului bazin necesită trecerea din domeniul public al comunei în domeniul privat al comunei a acestui teren iar proiectul nr. 2 înființarea a unei Organizații de Management al Destinației „Eco-Turistice Someș – Munții Rodnei” în vederea accesării de fonduri europene nerambursabile este solicitată această hotărâre cat mai urgent. 

         Domnii consilieri sunt de accord cu acestă convocare a sedinței extraordinare și se prezintă ordinea de zi.

         1. Proiectul de hotărâre privind trecerea din domeniul public în domeniul privat al Comunei Feldru a unui imobile-construcție, situat în comuna Feldru, str. Pleșe, aferente sistemului de alimentare cu apă, înscris în Cartea Funciară nr. 25005 Feldru, în vederea scoaterii din funcțiune, casării și valorificării.
         2. Proiect de hotărâre privind procedura de înființarea a unei Organizații de Management al Destinației „Eco-Turistice Someș – Munții Rodnei” în vederea accesării de fonduri europene nerambursabile.
         Domnul președinte de ședință supune spre aprobare ordinea de zi, la care domnii consilieri votează „pentru” în unanimitate de voturi.

         Domnul președinte de ședinţă prezintă proiectul de hotărâre privind trecerea din domeniul public în domeniul privat al Comunei Feldru a unui imobile-construcție, situat în comuna Feldru, str. Pleșe, aferente sistemului de alimentare cu apă, înscris în Cartea Funciară nr. 25005 Feldru, în vederea scoaterii din funcțiune, casării și valorificării.
         Domnul primar dă explicații cu privire la acest proiect de hotărâre.

         Domnul președinte de ședință supune spre aprobare proiectul de hotărâre cu care domnii consilieri votează „pentru” un număr de 15 consilieri din totalul de 15 consilieri prezenți la ședință și se adoptă hotărârea nr. 26 din 26.05.2026 care este anexată și face parte din prezentul proces verbal.

         Domnul președinte de ședinţă prezintă proiectul de hotărâre privind procedura de înființarea a unei Organizații de Management al Destinației „Eco-Turistice Someș – Munții Rodnei” în vederea accesării de fonduri europene nerambursabile.
         Domnul primar dă explicații cu privire la acest proiect de hotărâre. 

         Domnul consilier Neamți Daniel întreabă: Câte comune vor face parte din această organizație?         

         Domnul viceprimar arată că deocamdată au fost invitate mai multe comune. Cele care și-au exprimat deja intenția și au început demersurile sunt: Feldru, Parva, Măgura Ilvei, Nimigea, Romuli ,Poiana Stampei, Șanț. Va mai exista o hotărâre de Consiliu Local prin care se va vota statutul OMD-ului și componența membrilor. În acest moment este vorba doar despre acordul de principiu privind participarea la demersurile următoare pentru înființarea organizației.
         Ne mai fiind alte întrebări domnul președinte de ședință supune spre aprobare proiectul de hotărâre cu care domnii consilieri votează „pentru” un număr de 15 consilieri din totalul de 15 consilieri prezenți la ședință și se adoptă hotărârea nr. 27 din 26.05.2026 care este anexată și face parte din prezentul proces verbal.

         Drept pentru care s-a încheiat prezentul proces verbal.

                 Președinte de ședinţă                       Secretar general al comunei

                  Sălvan Ioan-Gabriel
                        Beșuţiu Gavrilă

